Υπάρχουν πολλές καταστάσεις που μπορούν να οδηγήσουν σε προβλήματα ανάπτυξης σε παιδιά και εφήβους, οι οποίες μπορούν να αντιμετωπιστούν ή να διορθωθούν με ιατρικές θεραπευτικές διαδικασίες. Η επιλογή της θεραπείας εξαρτάται από: Την αιτία του προβλήματος ανάπτυξης του παιδιού Τη σοβαρότητα του αναπτυξιακού προβλήματος Το ιστορικό υγείας του παιδιού Την ικανότητα του παιδιού να παίρνει φάρμακα και να ανταποκρίνεται σε ιατρικές διαδικασίες Τις επιθυμίες των γονιών του σχετικά με τη θεραπεία Σε περίπτωση που μια αναπτυξιακή διαταραχή έχει υποκείμενη αιτία, τότε η θεραπεία που χορηγείται έχει στόχο την αντιμετώπισή της. Σύμφωνα με τους ειδικούς, συνήθως όταν η αιτία αντιμετωπιστεί, τότε η πάθηση επιδιορθώνεται μόνη της. Αν η αναπτυξιακή διαταραχή οφείλεται σε ανεπάρκεια κάποιας ορμόνης που εμπλέκεται στην ανάπτυξη, τότε μπορεί να χρειαστεί ορμονική θεραπεία για την επαναφορά των ορμονών του παιδιού σε φυσιολογικά επίπεδα. Άλλες επιλογές για αναπτυξιακά προβλήματα περιλαμβάνουν τη  χορήγηση ορμονών φύλου, τη χορήγηση αυξητικής ορμόνης και χειρουργικές διαδικασίες.